《贾岛峪》
清代·丁炜

青山名傍古人存，贾岛穷居有故村。客舍无烟成独叹，秋风落叶向谁论？

十霜几堕并州泪，万里空归蜀道魂。烟月石楼寒寂寂，夜深疑叩老僧门。

作者简介：清福建晋江人，字瞻汝，一字雁水。顺治间由诸生授漳平教谕，累官湖广按察使。宋琬、王士禛、朱彝尊皆赞赏其诗。有《问山诗文集》、《紫云词》等。